text: Haarder-sag er Christiansborg-arrogance
  15 december 2016 kl. 21.39
  Poul Erik Thomsen, TV SYDs politiske kommentator kalder sagen om Bertel Haarder for Christiansborg-arrogance.
  Selvom det egentlig er Udenrigsministeriet, der står for at ansætte generalkonsulen i Flensborg, så har Lars Løkke Rasmussen blandet sig i processen. Poul Erik Thomsen mener at det er et udtryk for Christiansborg-arrogance.
  - Jeg tror, at det her er et udslag af Christiansborg-arrogance, man har simpelthen ikke haft fingeren i jorden og været klar over, hvad man satte i gang, siger Poul Erik Thomsen.
  Poul Erik Thomsen: "Chefen har jo altid ret til at blande sig, men han har åbenbart ikke vidst, hvad han blandede sig i her."
  Egentlig er det Udenrigsministeriet, der står for at ansætte generalkonsulen i Flensborg, men Poul Erik Thomsen vurderer, at Lars Løkke Rasmussen har blandet sig.
  - Chefen har jo altid ret til at blande sig, men han har åbenbart ikke vidst, hvad han blandede sig i her, siger Poul Erik Thomsen.
  Det er meget lidt pænt, det her han har lavet her, Lars Løkke Rasmussen?
  - Ja det er klart, det ser ikke pænt ud i forhold til Bertel Haarder. I første omgang bliver han skubbet ud som kulturminister. I anden omgang får han stillingen som generalkonsul; hvad han så åbenbart ikke vidste, det var, at der allerede sad en på posten. Det tror jeg nu nok, Bertel Haarder vidste, siger Poul Erik Thomsen.
  
  
  